John Searle

John Rogers Searle, nado en Denver o 31 de xullo de 1932 e finado en Tampa o 17 de setembro de 2025, foi un filósofo norteamericano.

 Traxectoria 
Comezou a súa educación universitaria na Universidade de Wisconsin-Madison e posteriormente obtivo un diploma de graduación e un doutoramento en filosofía e ética na Universidade de Oxford. Comezou a ensinar en Berkeley en 1959, onde foi o primeiro profesor titular en participar no movemento estudantil a prol da liberdade de expresión na universidade. Searle recibiu no ano 2000 o Premio Jean Nicod, que é un premio concedido anualmente en París, para un filósofo líder na área de Filosofía da Mente ou filosoficamente orientado a ciencia cognitiva. 
Obtivo títulos honoris causa da Universidade de Adelphi (1993), da Universidade de Wisconsin (1994), Universidade de Turín (2000), Universidade de Bucarest (2000) e a Universidade da Suíza Italiana (2003).

 Pensamento 
Seguindo aos seus mestres Austin e Peter Strawson, sostén que os enunciados non son soamente verificativos; para el dicir é facer. O mero dicir forma parte do ámbito da acción humana. O exemplo da promesa é o máis claro.

Falar unha linguaxe é tomar parte nunha forma de conduta rexida por regras. Aprendelo é dominar esas regras. Estas poden ser regulativas dunha actividade preexistente ou constitutivas cando a actividade depende loxicamente delas.

A unidade básica ou mínima da comunicación xa non é o símbolo, a palabra ou a oración senón os actos da fala. Incluso nos enunciados de aparencia descritiva incorporan un facer: o acto de afirmar e informar. A un locutor en primeira persoa lle corresponde un interlocutor en segunda persoa, destinatario da mensaxe.

A razón non é un mero dispositivo mecánico, nin a conduta humana está determinada como efecto dalgunhas premisas. Existe unha creba entre os condicionantes da acción e a acción mesma.

 Obras 

 Speech Acts: An Essay in the Philosophy of Language (1969)
 Expression and Meaning: Studies in the Theory of Speech Acts (essay collection; 1979)
 Intentionality: An Essay in the Philosophy of Mind (1983)
 Minds, Brains and Science: The 1984 Reith Lectures (lecture collection; 1984)
 The Rediscovery of the Mind (1992)
 The Mystery of Consciousness (review collection; 1997)
 Mind, Language and Society: Philosophy in the Real World (summary of earlier work; 1998)
 Consciousness and Language (essay collection; 2002)
 Freedom and Neurobiology (lecture collection; 2004)

 Notas 

Categoría:Filósofos dos Estados Unidos de América
Categoría:Nados en Denver, Colorado
Categoría:Nados en 1932
Categoría:Finados en 2025
Categoría:Alumnos da Universidade de Wisconsin-Madison
Categoría:Alumnos da Universidade de Oxford
Categoría:Profesores da Universidade de California, Berkeley
Categoría:Doutores honoris causa pola Universidade de Adelphi
Categoría:Doutores honoris causa pola Universidade de Wisconsin-Madison
Categoría:Doutores honoris causa pola Universidade de Turín
Categoría:Doutores honoris causa pola Universidade de Bucarest
Categoría:Doutores honoris causa pola Universidade da Suíza Italiana